b'\n_START_ARTICLE_\nHrvatsko mjeriteljsko dru\xc5\xa1tvo\n_START_PARAGRAPH_\nHrvatsko mjeriteljsko dru\xc5\xa1tvo (HMD) hrvatska je nedr\xc5\xbeavna neprofitna udruga \xc4\x8diji su \xc4\x8dlanovi fizi\xc4\x8dke i pravne osobe koje se bave ili se zanimaju za mjerenja.  Strukovna je udruga 300 pojedinaca i pridru\xc5\xbeenih laboratorija i poduze\xc4\x87a. Radi na pobolj\xc5\xa1anju mjeriteljske infrastrukture u Hrvatskoj i njezine prilagodbe europskoj praksi.\n_START_SECTION_\nPovijest\n_START_PARAGRAPH_\nOsnovano je 1980. pod imenom Mjeriteljsko dru\xc5\xa1tvo Hrvatske kao me\xc4\x91ustrukovno dru\xc5\xa1tvo tada\xc5\xa1njega Saveza in\xc5\xbeenjera i tehni\xc4\x8dara Hrvatske. Od 1992. djeluje pod sada\xc5\xa1njim nazivom, kao \xc4\x8dlan Hrvatskog in\xc5\xbeenjerskog saveza.\n_START_SECTION_\nGlasila\n_START_PARAGRAPH_\nOd 1983. izdaje glasilo Izvje\xc5\xa1taji, vijesti i poruke. Godine 1985. po\xc4\x8deli su objavljivati Mjeriteljski vjesnik, \xc4\x8diji je glavni urednik Mladen Bor\xc5\xa1i\xc4\x87._NEWLINE_Od 2012. HMD sa suizdava\xc4\x8dima Dr\xc5\xbeavnim inspektoratom, Dr\xc5\xbeavnim zavodom za mjeriteljstvo, Hrvatskom agencijom za po\xc5\xa1tu i elektroni\xc4\x8dke komunikacije, Hrvatskom akreditacijskom agencijom, Hrvatskom gospodarskom komorom, Hrvatskim mjeriteljskim institutom, Hrvatskim zavodom za norme, Centrom za vozila Hrvatske i Plinacrom objavljuje Svijet po mjeri, \xc4\x8dasopis za mjeriteljstvo, normizaciju, akreditaciju, ocjenjivanje sukladnosti, sigurnost proizvoda. Glavni urednik je Mladen Jakov\xc4\x8di\xc4\x87.'